Les Rivières pourpres (filma)

Les Rivières pourpres (euskaraz Ibai Gorrindolak) 2000ko Mathieu Kassovitz frantziar zinema zuzendari, gidoigile eta aktoreak zuzendu eta idarzitako suspensezko thriller film bat da. 1998ko Jean-Christophe Grangé idazlearen Les Rivières pourpres eleberrian oinarritua dago. Jean Reno, Vincent Cassel, Nadia Farès, Dominique Sanda eta Karim Belkhadra aktoreek antzeztu zuten.

2004an Les rivières pourpres II - Les anges de l'apocalypse ("Ibai Gorrindolak II - Apokalipsiaren aingeruak") izeneko jarraipena izan zuen.

 Argumentua 

Frantzian eta egun berean, bata bestearengandik 300 kilometrora dauden bi leku ezberdinetan, bi poliziei oso kasu bitxiak ikertzeko ardura eman zaie. Pierre Niemans (Jean Reno), eskarmentu handiko eta kasu kriminalak konpontzeko berezko sen nekagaitza duen gizona da, Guernon hirira iritsi berri da, Alpeetan dagoen unibertsitatea hiria, bertan hilketa bortitz bat burutu baita. Bitartean, Max Kerkerian (Vincent Cassel) gazte bakartia, antzina auto lapurra izana, eta bere arrisku zaletasunak polizia bilakatzera bultzatuak Sarzac herrian hilerri batean jazotako profanazio kasu bati ikertzeari ekingo dio, bertako orain duela hamar urte hildako hamar urteko neskato baten hilobia irekitzen saiatu baitira. Ezustean bi kasuen arteko lotura azaleratuko da eta bi ikertzaileek dena argitzeko elkarlanean aritu beharko dira.

 Aktoreak 
 Aktorea Pertsonaia Jean Reno  Pierre Niemans Vincent Cassel  Max Kerkerian Nadia Farès  Fanny Ferreira / Judith Hérault Dominique Sanda  Ahizpa Andrée, moja. Karim Belkhadra  Dahmane kapitaina Jean-Pierre Cassel  Bernard Chernezé doktorea Didier Flamand  Deana Laurent Lafitte  Hubert François Levantal  Patologoa Francine Bergé  Ahizpa Nagusia, moja. Philippe Nahon  Gasolindegiko gizona

 Kanpo estekak 
 Les Rivières pourpres filmaren iragarkia ikusgai. Youtube.com 
 Les Rivières pourpres filmaren IMDBko fitxa irakurgai 

Kategoria:Mathieu Kassovitzek zuzendutako filmak
Kategoria:Frantziako filmak
Kategoria:Suspense filmak
Kategoria:Thrillerrak
Kategoria:Hilketei buruzko filmak
Kategoria:Ekintza filmak
Kategoria:Frantzian girotutako filmak
Kategoria:Liburuetan oinarritutako filmak
Kategoria:2000ko filmak